Erik Anker (seiler)

Erik Anker (1903–1994) var en norsk forretningsmann og seiler som deltok i de olympiske leker 1928.

Han var sønn av Johan Anker (1871–1940) og Julie Frederikke Jacobsen (1872–1962). Faren konstruerte båter og var i 1912 og 1928 OL-gullvinner i seiling.

Etter examen artium i 1922 studerte han handel i Sveits, sosialøkonomi i Frankrike og kjemi i Brussel.80 år i dag i Aftenposten den 15. oktober 1983. Fra 1924 til 1929 hadde han ymse jobber i Paris, blant annet bokholder og korrespondent. Han ble i 1929 direktør i Titan sitt Brusselkontor. I 1935 fikk han jobb i Oslo hos firmaet Norsk Aluminium A/S som eksportsjef.Truls Tandberg, Erik Anker, nekrolog i Aftenposten den 25. august 1994. Fra 1937  var han direktør i firmaet Titan i Fredrikstad. I 1949 etterfulgte han Gustav Jebsen som administrerende direktør i Titania (bedrift) i Jøssingfjord. I 1950 ble han sjef for alle titanselskapene i landet, og formann for de som lå i utlandet. Han ga seg i 1969. Fra 1970 til 1974 var han styreformann i Norsk Hydro og formann i Norges Teknisk-Naturvitenskapelige Forskningsråd.  Fra 1949 til 1959 var han belgisk visekonsul for Østfold. For alt dette fikk han i 1973 St. Olavs Orden. Han hadde også Deltagermedaljen. Det ble reist en byste av ham i Sokndal kommune i 1975 for hans betydning for titanindustrien.

Anker ble selv olympisk mester i seiling under sommer-OL 1928 i Amsterdam sammen med faren. Han var med på den norske båten «Norna» som vant 6-metersklassen foran den danske båten «Hi-Hi» og «Tutti V» fra Estland. Mannskapet på «Norna» var Kronprins Olav, faren Johan Anker, Erik Anker og Håkon Bryhn. Seilasene ble gjennomført på Zuiderzee i perioden 2. til 9. august 1928.  Han var nær venn av den senere kong Olav V, og fra 1948 til 1951 var han formann i Kongelig Norsk Seilforening (æresmedlem i 1977).

Erik Anker ble gift i 1936 med Eva Esther Laurell (1909–1997), datter av den svenske industrimannen Anders Laurell (1879–1959) og Signe Trolle. De etterlot seg ikke barn men legatet Eva og Erik Ankers legat, opprettet i 1996 for utveksling av kultur mellom Norge og Frankrike.http://www.ankers-legat.no/

 OL-medaljer 
 1928  Amsterdam - 16px|Gull Gull i seiling, 6-metersklassen (Norge)

 Referanser 

 Eksterne lenker 


Kategori:Olympiske mestere for Norge
Kategori:Norske seilere
Kategori:Seilere under Sommer-OL 1928
Kategori:Deltakere for Norge under Sommer-OL 1928
Kategori:Medaljevinnere under Sommer-OL 1928
Kategori:Personer fra Halden kommune
Kategori:Kommandører av St. Olavs Orden
Kategori:Deltagermedaljen
Kategori:Norske forretningsfolk
Kategori:Olympiske medaljevinnere i seiling
Kategori:Artikler i sjøfart-prosjektet